ପାରାଦୀପ ମଇ୨୧ (ଓଡିଶା ଡ଼ଟ୍ କମ୍) ପାରାଦୀପ ଠାରେ ଥିବା କାର୍ଗିଲ ଇଣ୍ଡିଆ ପ୍ରାଇଭେଟ ଲିମିଟେଡ କର୍ତ୍ତୁପକ୍ଷ ଓ ଟ୍ରକ ମାଲିକଙ୍କ ମଧ୍ୟରେ ପରିବହନ ଦରକୁ ନେଇ ଚାଲିଥିବା ଟଣା ଓଟରା ଯୋଗୁଁ ଗତ ଦଶ ଦିନ ଧରି କାରଖାନାର ଉତ୍ପାଦନ ବନ୍ଦ ରହିଛି ଫଳରେ କାମ କରୁଥିବା ଶତାଧିକ ଶ୍ରମିକ ବିନା ରୋଜଗାର ରେ ବସିରହିଛନ୍ତି ।
ଏହି କମ୍ପାନୀ ଉତ୍ପାଦନ କରୁଥିବା ଖାଇବା ତେଲ ଓ ଅନ୍ୟାନ୍ୟ ଦ୍ରବ୍ୟର ପରିବହନ ମୂଲ୍ୟ ବୃଦ୍ଧି ପାଇଁ ଗତ ଦୁଇ ବର୍ଷ ହେବ ଜଗତସିଂହପୁର ଟ୍ରକ ମାଲିକ ସଂଘ, ପାରାଦୀପ ଟ୍ରକ ମାଲିକ ସଂଘ ଓ ଜଗନ୍ନାଥ ଟ୍ରକ ମାଲିକ ସଂଘ ଦାବି କରିଆସୁଛନ୍ତି।
କମ୍ପାନି ଏହାକୁ ଗ୍ରହଣ କରୁ ନ ଥିବାରୁ ଉଭୟଙ୍କ ମଧ୍ୟରେ ବିବାଦ ଜାରି ରହିଛି । ଏହାର କିଛି ସମାଧାନ ନହେବାରୁ କମ୍ପାନି ତାର ଉତ୍ପାଦନ ବନ୍ଦ କରିଦେଇଛି।
ଫଳରେ କାରଖାନାର ପ୍ରାୟ ୨୬୦ ଜଣ ଶ୍ରମିକ ରୋଜଗାର ହରାଇ ବସିରହିଥିବା ଶ୍ରମିକ ସଂଘ ନେତା ସୁଧାକର ମନ୍ତ୍ରୀ କହିଛନ୍ତି । ଉତ୍ପାଦନ ବନ୍ଦକୁ ବେଆଇନ ଦର୍ଶାଇ ସେ ସ୍ଥାନୀୟ ପ୍ରଶାସନକୁ ତୁରନ୍ତ ହସ୍ତକ୍ଷେପ କରି ଏହାର ସମାଧାନ କରିବା ପାଇଁ ଦାବି କରିଛନ୍ତି ।
ଜିଲ୍ଲା ଟ୍ରକ ମାଲିକ ସଂଘ ନେତା ସନ୍ତୋଷ କୁମାର ପଟ୍ଟନାୟକ କହିଛନ୍ତି ଯେ ଲଗାତାର ଭାବରେ ଡିଜେଲ ଓ ପେଟ୍ରୋଲ ତଥା ସ୍ପେୟାର ପାର୍ଟର ଦାମ ବଢୁଥିବାରୁ ଆମେ ପରିବହନ ଦର ବୃଦ୍ଧି କରିବାକୁ କହିଥିଲୁ।
କିନ୍ତୁ ଏହି ଦର କେବଳ କାର୍ଗିଲ ଇଣ୍ଡିଆ ପାଇଁ ନଥିଲା ଏହା ଅନ୍ୟ ସମସ୍ତ କମ୍ପାନୀ ପାଇଁ ମଧ୍ୟ ପ୍ରଯୁଜ୍ୟ ଥିଲା । ହେଲେ କାର୍ଗିଲ ଇଣ୍ଡିଆ ଆମ ସହ ଆଲୋଚନା ନକରି ଆପେ ଆପେ ନିଜର ଉତ୍ପାଦନ ବନ୍ଦ କରିଦେଇଛି ।
ପ୍ରତି ମାସରେ ତିରିଶ ହଜାର ଟନ ଖାଇବା ତେଲ ଉତ୍ପାଦନ କରୁଥିବାର କ୍ଷମତା ରଖିଥିବା କାର୍ଗିଲ ଇଣ୍ଡିଆ ହେଉଛି ଆମେରିକୀୟ ଟ୍ରେଡିଂ କମ୍ପାନୀ କାର୍ଗିଲର ଏକ ଇଉନିଟ । ପାରାଦୀପ କାରଖାନାରେ ଏହି କମ୍ପାନୀ ପ୍ରାୟ ୧୩୦ କୋଟି ଟଙ୍କାରୁ ଅଧିକ ବିନିଯୋଗ କରିସାରିଛି ।
କମ୍ପାନୀ ଉତ୍ପାଦନ କରୁଥିବା ଲୋକପ୍ରିୟ ଖାଇବା ତେଲର ବ୍ରାଣ୍ଡ ହେଲା ସ୍ବୀକାର, ନେଚର ଫ୍ରେଶ ଓ ଜେମିନ ।
ପାରାଦୀପ, ମଇ ୧୩ (ଓଡିଶା ଡଟ କମ) ପାରାଦୀପ ଠାରେ ଥିବା କାରଖାନାରେ କାମ କରୁଥିବା ଶତାଧିକ ଶ୍ରମିକଙ୍କୁ ଦରମା ଦେଇନଥିବା ଅଭିଯୋଗ ପରେ ଶ୍ରମ ବିଭାଗ ଏସାର ଷ୍ଟିଲ କମ୍ପାନୀକୁ ଏକ ନୋଟିସ ଜାରି କରିଛନ୍ତି ।
କମ୍ପାନୀର କାରଖାନା ପାଇଁ ୨୦୦୫-୨୦୦୬ରେ ନିଜ ଜମି ଦେଇଥିବା ୨୬୧ ବିସ୍ଥାପିତ ଓ ଜମିହରା ପରିବାର ବିଭିନ୍ନ ସମୟରେ ନିଜର 'ପ୍ରାପ୍ୟ ଦାବି' ପୂରଣ ପାଇଁ ଆନ୍ଦୋଳନ ଚଳାଇ ଆସିଥିଲେହେଁ ତାଙ୍କୁ ଉପଯୁକ୍ତ ନ୍ୟାୟ ମିଳୁନଥିବା ଶ୍ରମିକ ନେତା ତୋଫାନ ସ୍ବାଇଁ ଅଭିଯୋଗ କରିଛନ୍ତି ।
ଏହି ବିସ୍ଥାପିତ ଓ ଜମିହରା ପରିବାର ମାନଙ୍କ ମଧ୍ୟରୁ କମ୍ପାନୀ କିଛି ଲୋକଙ୍କୁ କାରଖାନାରେ ଚାକିରି ଦେଇଥିଲା । ତେବେ ଗତ ପାଞ୍ଚ ମାସ ହେଲା ସେମାନଙ୍କୁ ଦରମା ମିଳୁ ନଥିବା ସେ ଅଭିଯୋଗ କରିଛନ୍ତି ।
ମଜୁରି ବାବଦକୁ କମ୍ପାନୀ ପ୍ରାୟ ଏକ କୋଟି ଟଙ୍କାରୁ ଊର୍ଦ୍ଦ୍ବ ବକେୟା ରଖିଥିବା ସେ କହିଛନ୍ତି । ଗତ ମାସ ପନ୍ଦର ତାରିଖରେ ଶ୍ରମିକମାନେ ଜିଲ୍ଲା ପ୍ରଶାସନକୁ ନିଜ ଅସୁବିଧା ସମ୍ପର୍କରେ ଜଣାଇବା ସହ ଏକ ଦାବି ପତ୍ର ଦେଇଥିଲେ ।
ତେବେ ପ୍ରଶାସନ କୌଣସି ଠୋସ ପଦକ୍ଷେପ ନ ନେବାରୁ ଶ୍ରମିକ ମାନେ ଆନ୍ଦୋଳନ କରିବାକୁ ବାଧ୍ୟ ହେଉଛନ୍ତି ବୋଲି ସେ କହିଛନ୍ତି ।
ସରକାର ଏକର ପିଛା ୧୯.୧୦ ଲକ୍ଷ ଟଙ୍କା କ୍ଷତି ପୂରଣ ନିର୍ଧାରିତ କରିଥିବା ବେଳେ ଏବେ ମଧ୍ୟ କମ୍ପାନୀ କ୍ଷତିପୂରଣ ବାବଦକୁ ୨୪.୫୦ କୋଟି ଟଙ୍କା ପଇଠ କରି ନ ଥିବା ସେ ଓଡିଶା ଡଟ କମକୁ କହିଛନ୍ତି ।
ଜିଲ୍ଲା ଶ୍ରମ ଅଧିକାରୀ ବିଘ୍ନଜିତ ମହାପାତ୍ର କହିଛନ୍ତି ଶ୍ରମିକ ମାନଙ୍କ ଅଭିଯୋଗ ଉପରେ ତାଙ୍କ ବିଭାଗ କମ୍ପାନୀକୁ ଏକ ନୋଟିସ ଜାରି କରିଛି । ଏ ସଂକ୍ରାନ୍ତରେ କମ୍ପାନୀର କୌଣସି ପ୍ରତିକ୍ରିୟା ମିଳିପାରି ନାହିଁ ।
ଭୁବନେଶ୍ବର, ମଇ ୨ (ଓଡିଶା ଡଟ କମ)ଓଡିଶାର ବିଭିନ୍ନ ଅଞ୍ଚଳରେ ଶନିବାର ଗ୍ରୀଷ୍ମ ପ୍ରବାହ ଜାରି ରହିଥିବା ବେଳେ ଝାରସୁଗୁଡାରେ ସର୍ବାଧିକ ୪୧.୫ ଡିଗ୍ରୀ ସେଲସିଅସ ରେକର୍ଡ କରାଯାଇଥିବା ପାଣିପାଗ ଅଫିସ କହିଛି ।
ବଲାଙ୍ଗିର ଓ ଭବାନୀପାଟଣାରେ ଯଥାକ୍ରମେ ୪୦. ୮ ଓ ୪୦.୨ ଡିଗ୍ରୀ ରେକର୍ଡ କରାଯାଇଥିବା ବେଳେ ପଶ୍ଚିମ ଓଡିଶାର ବହୁ ସ୍ଥାନରେ ଦିନର ସର୍ବାଧିକ ତାପମାତ୍ରା ୩୭ ରୁ ୩୮ ଡିଗ୍ରୀ ମଧ୍ୟରେ ରହିଥିଲା ।
ତେବେ ଉପକୂଳ ଅଞ୍ଚଳର ପୁରୀ, ଗୋପାଳପୁର, ପାରାଦୀପ ଆଦି ସ୍ଥାନ ଗ୍ରୀଷ୍ମ ପ୍ରବାହରୁ ଅପେକ୍ଷା କୃତ ସାମାନନ୍ୟ ମୁକ୍ତ ରହିଥିଲା ।ଏହି ସ୍ଥାନମାନଙ୍କରେ ରେକର୍ଡ କରାଯାଇଥିବା ତାପମାତ୍ରା ହେଲା ପୁରୀ ୩୩.୮ ଡିଗ୍ରୀ, ଗୋପାଳପୁର ୩୧.୮ ଡିଗ୍ରୀ, ଓ ପାରାଦୀପ ୩୧.୯ ଡିଗ୍ରୀ ।
ଭୁବନେଶ୍ବର ଓ କଟକରେ ରେକର୍ଡ କରାଯାଇଥିବା ସର୍ବାଧିକ ତାପମାତ୍ରା ହେଲା ଯଥାକ୍ରମେ ୩୭.୨ ଓ ୩୫.୬ ଡିଗ୍ରୀ । ଉପକୂଳ ଓଡିଶାର ଗୋଟିଏ ଦୁଇଟି ସ୍ଥାନରେ ରବିବାର ସାମାନ୍ୟ ବର୍ଷା କିମ୍ବା ଘଡଘଡି ସହ ବର୍ଷା ହେବାର ସମ୍ଭାବନା ଥିବା ବେଳେ,ଆକାଶ ମେଘାଛନ୍ନ ରହିପାରେ ବୋଲି ପାଣିପାଗ ବିଭାଗ ପୂର୍ବାନୁମାନ କରିଛି ।
ଉପକୂଳବର୍ତ୍ତୀ କେତେକ ଅଞ୍ଚଳରେ ଝାଞ୍ଜି ଓ ବତାସ ପବନ ବହିବାର ସମ୍ଭାବନା ଅଛି । ସମୁଦ୍ର ଅଶାନ୍ତ ରହିବାର ସମ୍ଭାବନା ଥିବାରୁ ମତ୍ସ୍ୟଜୀବୀ ମାନଙ୍କୁ ସମୁଦ୍ରକୁ ମାଛ ମାରି ନ ଯିବାକୁ ସତର୍କ କରାଇ ଦିଆ ଯାଇଛି ।
ପାରାଦୀପ,ନଭେମ୍ବର ୧୭(ଓଡ଼ିଶା ଡ଼ଟ୍ କମ୍)-ପାରାଦ୍ୱୀପ ବଡ ପିଡଆରେ ଥିବା ଶାରଳା କମର୍ସିଆଲ ଇନଷ୍ଟିଚ୍ୟୁଟରେ ପୋଲିସ ଚଢଉ କରିଛି । ଇନଷ୍ଟିଚ୍ୟୁଟରେ ବିଭିନ୍ନ ପ୍ରକାର ନକଲି ରବର ଷ୍ଟାମ୍ପ ତିଆରି ହେଉଥିଲା ।
ଏହି ଚଢଉବେଳେ ବିଭିନ୍ନ ପ୍ରକାର ନକଲି ସାର୍ଟିପିକେଟ, ନକଲି କାର୍ଡ, ପରିଚୟ ପତ୍ର ଏବଂ ଏଗୁଡିକ ତିଆରିରେ ବ୍ୟବହୃତ କମ୍ପ୍ୟୁଟର, ସ୍କାନର ପ୍ରଭୃତି ଜବତ ହୋଇଛି । ଏହି ଇନଷ୍ଟିଚ୍ୟୁଟର ମାଲିକ ବିଶ୍ୱ ରଂଜନ ପାତ୍ରଙ୍କ ସମେତ ଜଣେ କର୍ମଚାରୀକୁ ପୋଲିସ ଅଟକ ରଖି ପଚରା ଉଚରା ଚାଲିଛି ।
ଏଥିସହିତ ବିଭିନ୍ନ ପ୍ରକାର ସାର୍ଟିପିକେଟକୁ ଅବିକଳ ନକଲ କରାଯାଉଥିଲା । ଚଢାଉରେ ଓଡିଶା ସରକାରଙ୍କ ବିଭିନ୍ନ ବିଭାଗର ରବର ଷ୍ଟାମ୍ପ ମଧ୍ୟ ଜବତ କରାଯାଇଛି ।
ପାରାଦୀପ,ନଭେମ୍ବର ୬(ଓଡ଼ିଶା ଡ଼ଟ୍ କମ୍) -ପାରାଦୀପ ଉପକୂଳରେ ଚାଲିଛି ଦୁଇ ଦିନିଆ ମିଳିତ ସମରଭ୍ୟାସ 'ହମଲା' । ଏଥିରେ ଭାରତୀୟ ନୈାସେନା,ତଟରକ୍ଷୀ ବାହିନୀ ଓ ଓଡିଶା ପୋଲିସ ଭାଗ ନେଇଛନ୍ତି ।
ଏଥର ପଡୋଶୀ ପଶ୍ଚିମବଙ୍ଗକୁ ବାଦ ଦିଆଯାଇ କେବଳ ଓଡିଶା ଉପକୂଳରେ ସମରଭ୍ୟାସ କରାଯାଉଛି । ଏଥର ପ୍ରଥମକରି ଓଡିଶା ପୋଲିସର ମହିଳା କର୍ମଚାରୀଙ୍କୁ ସାମିଲ କରାଯାଇଛି ।
ଜଗତସିଂପୁର ଆରକ୍ଷୀ ଅଧିକ୍ଷକ ସତ୍ୟବ୍ରତ ଭୋଇ କହିଛନ୍ତି ଏହି ସମରଭ୍ୟାସ ନିତାନ୍ତ ଦରକାର । ଜଳପଥରେ ସନ୍ତ୍ରାସବାଦୀମାନେ ଆକ୍ରମଣକଲେ ତାହାର କିପରି ମୁକାବିଲା କରାଯାଇ ପାରିବ ଏହି ସମରଭ୍ୟାସରେ ଶିକ୍ଷା ଦିଆଯାଉଛି ।
ବିଶୋଧନାଗାରରେ ଶୁକ୍ରବାର ଶିଳ୍ପ ସୁରକ୍ଷା ବାହୀନୀ ଯବାନ ଓ ଶ୍ରମିକଙ୍କ ମଧ୍ୟରେ ଗଣ୍ଡଗୋଳ ଯୋଗୁଁ ଉତ୍ତେଜନା ପ୍ରକାଶ ପାଇଛି ।
ଯବାନ ସେମାନଙ୍କୁ ପରିଚୟ ପତ୍ର ମାଗିଥିଲେ ।
ଫଳରେ ଉଭୟଙ୍କ ମଧ୍ୟରେ ବଚସା ହୋଇଥିଲା ।
ପରେ ଯବାନମାନେ ଶ୍ରମିକଙ୍କୁ ଆକ୍ରମଣ କରିଥିବା ଅଭିଯୋଗ ହୋଇଥିବା ବେଳେ ଶ୍ରମିକମାନେ ମଧ୍ୟ ଯବାନମାନେ ରହୁଥିବା କ୍ୟାମ୍ପରେ ଭଙ୍ଗାରୁଜା କରିଥିଲେ ।
ମୁଖ୍ୟ ଫାଟକରେ ତାଲା ପକାଇ ଦେବା ସହ ବିକ୍ଷୋଭ ପ୍ରଦର୍ଶନ କରିଥିଲେ ।
ତେବେ ଆକ୍ରମଣକାରୀ ଯବାନଙ୍କ ବିରୁଦ୍ଧରେ କାର୍ଯ୍ୟାନୁଷ୍ଠାନ ଗ୍ରହଣ କରିବାକୁ କମ୍ପାନୀ କର୍ତୃପକ୍ଷ ପ୍ରତିଶୃତି ଦେବା ପରେ ଶ୍ରମିକମାନେ ଆନ୍ଦୋଳନରୁ ଓହରି ଯାଇଛନ୍ତି ।
ବର୍ତମାନ ପରିସ୍ଥିତି ଶାନ୍ତ ରହିଛି ଏବଂ ଘଟଣାସ୍ଥଳରେ ପୋଲିସ ଫୋର୍ସ ମୁତୟନ କରାଯାଇଛି ବୋଲି ପାରାଦୀପ ଆଇଆଇସି ଅନୀଲ ମିଶ୍ର କହିଛନ୍ତି ।
ପାରାୀପ, ଫେବୃୟାରୀ ୨୩(ଓଡ଼ିଶା ଡ଼ଟ୍ କମ୍) ପାରାଦୀପ ପୋର୍ଟ ଟ୍ରଷ୍ଟର ମାଲବାହୀ ଟ୍ରେନ୍ ଇଂଜିନରେ ଗୁରୁବାର ଅଗ୍ନିକାଣ୍ଡ ହୋଇଥିବା ବେଳେ ଏଥିରେ କେହି ଆହତ ହୋଇନାହାନ୍ତି ।
ପୁରୁଣା ରେଳ ଷ୍ଟେସନ୍ ରଙ୍ଗିଆଗଡ଼ ଠାରେ ଅପରାହ୍ନ ଚାରିଟା ବେଳେ ଇଂଜିନରେ ନିଆଁ ଲାଗିଯାଇଥିଲା ।
ଉକ୍ତ ଷ୍ଟେସନରୁ ବନ୍ଦରକୁ ମାଲ ନେବା ଆଣିବା ପାଇଁ ବନ୍ଦର କର୍ତୃପକ୍ଷ ସାତଟି ଇଂଜିନ କାର୍ଯ୍ୟରେ ଲଗାଇଥିଲେ । ଫଳରେ ପୋର୍ଟ ଟ୍ରଷ୍ଟର ଚାରି ନମ୍ବର ଇଂଜିନ ସେଠାରେ ଅପେକ୍ଷା କରିଥିଲା ।
ଏକ ମୋଟରରୁ ପୋଡ଼ା ଗନ୍ଧ ଆସୁଥିବା ଜାଣିବା ପରେ ଡ଼୍ରାଇଭର ବନ୍ଦର ଅଧିକାରୀଙ୍କୁ ଜଣାଇଥିଲେ । କେନ୍ଦ୍ରୀୟ ଶିଳ୍ପ ସୁରକ୍ଷା ବାହିନୀର ଅଗ୍ନିଶମ ଅଧିକାରୀ ସେଠାରେ ପହଂଚି ନିଆଁ ଲିଭାଇଥିଲେ ।
ଅଗ୍ନିକାଣ୍ଡର ପ୍ରକୃତ କାରଣ ଜାଣିବା ପାଇଁ ପୋର୍ଟ ଟ୍ରଷ୍ଟର ଅନ୍ୟ ଏକ ଇଂଜିନ ଘଟଣାସ୍ଥଳକୁ ଯାଇଥିବା ବେଳେ ସର୍ଟସର୍କିଟ ଯୋଗୁଁ ଏହା ହୋଇଥିବା ପୋଲିସ ସନ୍ଦେହ କରୁଛି ।
""ତେବେ ଏଥିରେ କେହି ମୃତାହତ ହୋଇ ନାହାନ୍ତି ଏବଂ ଏହାର କାରଣ ଜାଣିବା ପାଇଁ ଉଦ୍ୟମ ଜାରି ରହିଛି । ଏହାଦ୍ୱାରାପାଂଚ ଲକ୍ଷ ଟଙ୍କାର କ୍ଷତି ହୋଇଥିବା ପ୍ରାଥମିକ ତଦନ୍ତରୁ ଜଣାପଡ଼ିଛି" ପୋର୍ଟ ଟ୍ରଷ୍ଟର ମୁଖ୍ୟ ମେକାନିକାଲ ଇଂଜିନିୟର ସୁଶୀଲ କୁମାର ପଟ୍ଟନାୟକ କହିଛନ୍ତି ।
ପାରାଦୀପ, ଫେବୃୟାରୀ ୨୨(ଓଡ଼ିଶା ଡ଼ଟ୍ କମ୍) ପାରାଦୀପ ସ୍ଥିତ ଇଫ୍କୋ କାରଖାନାର ସାଇଲୋ ଛାତ ଭୁଷୁଡ଼ିବାର ପ୍ରକୃତ କାରଣ ଜାଣିବା ପାଇଁ କାରଖାନା କର୍ତୃପକ୍ଷ ରୁର୍କି ଆଇଆଇଟି ଇଂଜିନିୟର ଏବଂ ବିଶେଷଜ୍ଞଙ୍କ ସହାୟତା ଲୋଡ଼ିଛନ୍ତି ।
ଏହାସହ କାରଖାନାର କନ୍ଭେୟର ବେଲ୍ଟ ସିଷ୍ଟମର ନବୀକରଣ ପାଇଁ ସେମାନଙ୍କର ମତାମତ ଲୋଡ଼ିଛନ୍ତି । ଦୁଇଦିନ ବନ୍ଦ ରହିବା ପରେ ବୁଧବାର କାରଖାନାରେ ଉତ୍ପାଦନ କାମ ଆରମ୍ଭ ହୋଇଛି ।
ଏହାମଧ୍ୟରେ ଦିଲ୍ଲୀରୁ ଆସିଥିବା ବୈଷୟିକ କମିଟି ଇଫ୍କୋର ବରିଷ୍ଠ ଅଧିକାରୀଙ୍କ ସହ ଆଲୋଚନା କରି ଜାହାଜରୁ କାରଖାନାକୁ କଂଚାମାଲ ପରିବହନ ପାଇଁ କନ୍ଭେୟର ବେଲ୍ଟର ନବୀକରଣ ବିଷୟରେ ପଚାରି ବୁଝିଛନ୍ତି ।
ଅନ୍ୟ ଉପାୟରେ କାରଖାନାକୁ କଂଚାମାଲ ପରିବହନ କରି ଉତ୍ପାଦନ କାମ ଆରମ୍ଭ କରାଯାଇଛି । ତେଣୁ ଏହାର ପାଂଚଟି ୟୁନିଟ୍ କାର୍ଯ୍ୟକ୍ଷମ ହୋଇଛି ବୋଲି ଇଫ୍କୋ ଉପାଧ୍ୟକ୍ଷ ବି.ଭି.ସୁରି କହିଛନ୍ତି ।
ଉଲ୍ଲେଖଯୋଗ୍ୟ ଯେ ସୋମବାର କାରଖାନାରେ ସାଇଲୋ ଛାତ ଭୁଷୁଡ଼ି ୧୧ ଜଣ ଶ୍ରମିକ ଆହତ ହୋଇଥିଲେ ।
ପାରାୀପ, ଜାନୁୟାରୀ ୧(ଓଡ଼ିଶା ଡ଼ଟ୍ କମ୍) ଟ୍ରକ୍ ମାଲିକ ସଂଘର ଧର୍ମଘଟ ଯୋଗୁଁ ପାରାଦୀପ ସ୍ଥିତ ଇଫ୍କୋ ସାର କାରଖାନାକୁ କମ୍ପାନୀ କର୍ତୃପକ୍ଷ ସାମୟିକ ଭାବେ ବନ୍ଦ କରିଛନ୍ତି ।
ଗତ ଛଅଦିନ ଧରି ଚାଲିଥିବା ସଂଘର ଆନ୍ଦୋଳନ ଯୋଗୁଁ କାରଖାନାକୁ କଂଚାମାଲ ପରିବହନ ତଥା କାରଖାନାରୁ ଉତ୍ପାଦିତ ଦ୍ରବ୍ୟ ବାହାରକୁ ଯାଇପାରୁ ନଥିବାରୁ ଏଭଳି ନିଷ୍ପତି ନିଆଯାଇଥିବା ରବିବାର ଜଣେ ଅଧିକାରୀ କହିଛନ୍ତି ।
ଦୁଇ ଦଫା ଦାବିରେ ତିନୋଟି ସଂଘ ପକ୍ଷରୁ କାରଖାନା ଫାଟକରେ ଧାରଣା ଦିଆଯାଇଛି ଫଳରେ କାରଖାନାକୁ ଅସୁଥିବା ଶତାଧିକ ଗାଡ଼ି ରାସ୍ତା କଡ଼ରେ ଛିଡ଼ା ହୋଇ ରହିଛି । ଏହାଦ୍ୱାରାକାରଖାନାର କୋଟିକୋଟି ଟଙ୍କା କ୍ଷତି ହେଉଛି ବୋଲି ସେ କହିଛନ୍ତି ।
ବୋଲି କାରଖାନା କର୍ତୃପକ୍ଷ କହିଛନ୍ତି ।
କାରଖାନାରୁ ଉତ୍ପାଦିତ ସାରକୁ ରେଳରେ ବାହାରକୁ ପରିବହନ କରିବା ପରିବର୍ତେ ଟ୍ରକ୍ରେ ପରିବହନ କରିବା ତଥା କାରଖାନାରୁ ରେଳଷ୍ଟେସନ୍ ପର୍ଯ୍ୟନ୍ତ ହେଉଥିବା ସର୍ଟ ଟ୍ରିକ୍ ପାଇଁ ନିର୍ଦ୍ଦିଷ୍ଟ ସଂସ୍ଥାକୁ ଦିଆନଯାଇ ସଂଘ ମାଧ୍ୟମରେ ଚୁକ୍ତି କରାଯାଉ ବୋଲି ଟ୍ରକ ମାଲିକ ସଂଘ ପକ୍ଷରୁ ଦାବି କରାଯାଇଛି ।
ଜଗତସିଂହପୁର, ଡ଼ିସେମ୍ବର ୧୩(ଓଡ଼ିଶା ଡ଼ଟ୍ କମ୍) ପ୍ରସ୍ତାବିତ ପୋସ୍କୋ ପ୍ରକଳ୍ପ ପାଇଁ ହେବାକୁ ଥିବା ନୋଳିଆସାହି ପର୍ଯ୍ୟନ୍ତ ଉପକୂଳ ରାସ୍ତା କାମ ମଙ୍ଗଳବାର ପୁଣି ଆରମ୍ଭ ହୋଇଛି ।
ସେଠାରେ ଇଡ୍କୋ ଅଧିକାରୀ ଓ ପୋସ୍କୋ କର୍ମଚାରୀ ଉପସ୍ଥିତ ରହି ତଦାରଖ କରିଛନ୍ତି ।
ଅନ୍ୟପକ୍ଷରେ ବିରୋଧୀମାନେ ସେମାନଙ୍କ ଆନ୍ଦୋଳନ ଜାରି ରଖିଥିବା ବେଳେ ସପକ୍ଷବାଦୀମାନେ କାର୍ଯ୍ୟସ୍ଥଳରେ ଉପସ୍ଥିତ ରହି ସହଯୋଗର ହାତ ବଢାଇଛନ୍ତି ।
ଉପକୂଳ ରାସ୍ତା ନିର୍ମାଣ କାର୍ଯ୍ୟ ପାଇଁ କିଛିଦିନ ପୂର୍ବରୁ ଶୁଭ ଦିଆଯାଇଥିବା ବେଳେ ବିରୋଧୀଙ୍କ ବିରୋଧ ଯୋଗୁ କାର୍ଯ୍ୟ ଆରମ୍ଭ ହୋଇପାରିନଥିଲା ।
ତେବେ ପୋସ୍କୋ ବିରୋଧୀ ନେତା ଅଭୟ ସାହୁଙ୍କ ଗିରଫ ପରେ ବିରୋଧୀମାନେ ବିଭିନ୍ନ ସଭା,
ସମାବେଶ ଓ ଧାରଣା ମାଧ୍ୟମରେ ଆନ୍ଦୋଳନକୁ ତୀବ୍ର କରିଆସୁଛନ୍ତି ।
ଆନ୍ଦୋଳନ ଜାରି ରଖିଛୁ । ସେଥିପାଇଁ ରାସ୍ତା କାମ ପ୍ରତି ଦୃଷ୍ଟି ଦେଉନାହୁଁ । ସେମାନେ ରାସ୍ତା କାମ କରନ୍ତୁ, ପରେ ବିରୋଧ କରି ଏହାକୁ ଭାଙ୍ଗି ଦେବୁ ବୋଲି ପ୍ରତିରୋଧ ସଂଗ୍ରାମ ସମିତି ସଂପାଦକ ଶିଶିର ମହାପାତ୍ର କହିଛନ୍ତି ।
ସହଯୋଗ କରୁଛନ୍ତି ବୋଲି ଗଡ଼କୁଜଙ୍ଗ ସରପଂଚ ନକୁଳ ସାହୁ କହିଛନ୍ତି ।
ଅଂଚଳରେ କାମ ଆରମ୍ଭ ହେବ ବୋଲି ପାରାଦୀପ ଅତିରିକ୍ତ ଜିଲ୍ଲାପାଳ ସୁରଜିତ୍ ଦାସ କହିଛନ୍ତି ।
